यह सही है कि हर अभियुक्त अपराधी नहीं होता, लेकिन गलत यह भी नहीं है कि हर अपराधी पहले अभियुक्त ही होता है। एक लंबी प्रक्रिया है किसी आरोपी को अपराधी घोषित होने और सजा मिलने की। इसलिए, कभी-कभी यह सवाल उठ खड़ा होता है कि इस प्रक्रिया से गुजरने वालों के प्रति समाज का क्या रु ख होना चाहिए? इस प्रश्न का सीधा-सा उत्तर तो यह है कि जब तक कानून ऐसे आरोपियों को निरपराध घोषित नहीं कर देता, उन्हें महिमामंडित न किया जाए, उनके प्रति संवेदना जगाने की कोशिश न की जाए।